(Návrh)

VYHLÁŠKA 

Ministerstva zdravotníctva Slovenskej republiky

z ..............2026,

ktorou sa ustanovuje minimálny počet lôžok na účely poskytovania ošetrovateľskej starostlivosti v zariadeniach sociálnej pomoci uhrádzanej z verejného zdravotného poistenia pre rok 2027

Ministerstvo zdravotníctva Slovenskej republiky podľa § 7a ods. 4 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov po dohode s Ministerstvom práce, sociálnych vecí a rodiny Slovenskej republiky ustanovuje:

§ 1

(1) Minimálny počet lôžok na účely poskytovania ošetrovateľskej starostlivosti v zariadeniach sociálnych služieb[footnoteRef:1]) a v a zariadeniam sociálnoprávnej ochrany detí a sociálnej kurately[footnoteRef:2]) (ďalej len „zariadenie sociálnej pomoci“) uhrádzanej z verejného zdravotného poistenia na rok 2027 podľa samosprávnych krajov a na Slovenskú republiku je uvedený v prílohe. [1: ) 	§ 22 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov.]  [2: ) 	§ 45 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. ] 


(2) Minimálny počet lôžok pre príslušnú zdravotnú poisťovňu v príslušnom samosprávnom kraji sa vypočíta ako súčin minimálneho počtu lôžok uvedeného v prílohe pre príslušný samosprávny kraj a podielu poistencov príslušnej zdravotnej poisťovne a celkového počtu poistencov podľa príslušného samosprávneho kraja. Výsledok sa zaokrúhli na celé číslo nadol.

(3) Podiel poistencov a celkový počet poistencov podľa príslušného samosprávneho kraja podľa odseku 2 sa určí podľa  evidovaného počtu  poistencov v centrálnom registri poistencov k 1. januáru 2027.


§ 2

Zrušuje sa vyhláška Ministerstva zdravotníctva Slovenskej republiky č. 20/2018 Z. z., ktorou sa ustanovuje minimálny počet lôžok na účely poskytovania ošetrovateľskej starostlivosti v zariadeniach sociálnych služieb a zariadeniach sociálnoprávnej ochrany detí a sociálnej kurately a výpočet minimálneho počtu lôžok pre príslušnú zdravotnú poisťovňu podľa podielu jej poistencov na celkovom počte poistencov podľa príslušného samosprávneho kraja.

§ 3

Táto vyhláška nadobúda účinnosť 1. januára 2027.


Príloha
k vyhláške č.../2026 Z. z.

Minimálny počet lôžok v zariadeniach sociálnej pomoci na rok 2027

	Samosprávny kraj
	Zariadenie sociálnych služieb
	Zariadenie sociálnoprávnej ochrany detí a sociálnej kurately

	Bratislavský kraj
	1314
	0

	Trenčiansky kraj
	1233	
	0

	Trnavský kraj
	1145
	0

	Nitriansky  kraj	
	1485
	0

	Žilinský kraj
	1320
	0

	Banskobystrický kraj
	1357
	0

	Prešovský kraj 	
	1473
	0

	Košický kraj	
	1561
	0

	Slovenská republika
	10 888
	0




